תביעות רשלנות רפואית | עו"ד אלמוג שפירא
ראשי > רשלנות רפואית > תביעות
הואיל ותביעות רשלנות רפואית רבות מסתיימות בפשרות, באופן בו לא נדע על קיומן לעולם, הרי שדרך חשובה לדעת ולהכיר סוגיות בתחום הרשלנות הרפואית היא באמצעות מעקב על תביעות שמוגשות בתחום.
באמצעות עדכונים אלו תוכלו להיחשף לתביעות חדשות המוגשות בתחום הרשלנות הרפואית, לטענות מעניינות ולסיפורים, שברוב המקרים, יהיו מרגשים, מרתקים וכאלו המהווים את רצון הנפגעים לקבל פיצוי על נזקיהם.
הקשיש אושפז בבית חולים והוגדר כבעל סיכון לנפילות. למרות זאת, בית החולים לא דאג להשגחה והקשיש נפל ממיטתו, נפגע קשה ונפטר. בעקבות כך הוגשה על ידי היורשים, באמצעות משרדנו, תביעה משפטית לקבלת פיצוי.
לבית משפט השלום הוגשה לאחרונה על ידי הורי עוברית שנפטרה, תביעה כנגד הצוות הרפואי בבית החולים, אשר היה אמון על טיפול באישה, בשבוע השלושים ושבעה להריונה. האישה הוגדרה אמנם תחת הסטטוס הריון בסיכון גבוה, ובכל זאת, לטענתה, לא הוענק לה הטיפול הרפואי הנדרש. לטענתה, הנתמכת בחוות דעת רופא בכיר, אילו היה נערך ניטור צמוד ורציף, היה נמנע מותה של העוברית.
במסגרת תביעה שהוגשה לאחרונה על ידי עורך הדין רן שפירא נטען על ידי הורי התינוק, כי אילו היו יודעים שיוולד עם מום קשה, היו מבצעים הפלה. לטענתם, אי אבחון המום הקשה בליבו של התינוק מקורו ברשלנות משמעותית של הרופא המטפל, בשעה שהדבר לא אובדן בשתי סקירות שבוצעו. כעת, ייאלץ התינוק לחיות עם מגבלות קשות ונכות בשיעור 100%.
בימים אלה הוגשה על ידי משרדנו, תביעת רשלנות רפואית כנגד מבית החולים איכילוב - מדינת ישראל, בטענה כי הצוות הרפואי כשל באבחון מצב חירום בו היה שרוי תינוק שנולד, ותוך כך ביצע ניתוח מתחייב באיחור ניכר, דבר שהוביל לכריתת אשכו.
אדם צעיר פונה אל רופאיו עם תלונות המציגות תסמינים נוירולוגים מובהקים. למרות זאת, הרופאים אינם רואים לנכון לבצע בדיקות מעמיקות ואף לא מפנים את הצעיר לביצוע בדיקת דימות בסיסית. לאחר כחמש שנים מאובחן הצעיר כסובל מגידול בראשו ולצערו הרב בשל האיחור המשמעותי באבחון היה הגידול במצב שדרש ניתוח מורכב אשר הותיר את הצעיר נכה לכל חייו.
בתביעה שהוגשה על ידי משרדנו נטען כי אילו היה מאובחן גידול סרטני בו סבל החולה במועד, היו סיכוי החלמתו גבוהים משמעותית. על פי ממצאי הבדיקות, עולה כי ניתן היה לאבחן את המחלה כשנה קודם למועד האבחון. כנסו וצפו בפרטי התביעה.